Interdik teen 'Doom-profeet' bekom | Maroela Media
Die hooggeregshof in Limpopo het Maandag 'n interdik uitgereik teen pastoor Lethebo Rabalago wat hom verhoed om Doom-insekweerder op sy gemeentelede te spuit.
Dr. Phophi Ramathuba, LUR vir gesondheid in Limpopo, het die uitspraak verwelkom. "Ons glo dit sal 'n les wees vir die talle ander pastore wat ongewone praktyke gebruik teen die arm en weerlose lede van ons samelewing," het Ramathuba in 'n verklaring gesê. "Die departement sal ook verskeie gesondheidsprogramme van stapel stuur om mense te help verstaan wat die uitwerking van dié praktyke is." Sy het gesê haar departement bly verbind daartoe om seker te maak dat siektes nie onder die gemeenskap versprei nie.
Rabalago se bedrywighede het onder die soeklig gekom toe foto's op sosiale media versprei is waar hy Doom-insekweerder op sy gemeentelede spuit. Lees alle vorige berigte oor die Doom-profeet op Maroela Media.
Kind steeds vermis ná busongeluk waartydens 8 sterf
So word daar ook by die stembus gestem.
foxi · 3 jare gelede
Ha ha ha ha …….jis maar nou het ek darem my longe skoon gelag! Nou sien ek uit na hierdie blou maandag. Nou wonder ek….wat sit tussen daardie 'profeet' se ore?
Bees · 3 jare gelede
En al die skapies in sy kudde!
Seker die insek gemeente
TM · 3 jare gelede
Wat het arm en weerloos met die saak uit te waai? Word hulle gedwing om te kom en dan moet hulle nog betaal ook? Bog man, dit gaan oor hoe jy dink en die feit dat hulle vir alles val. Hulle is volwassenes nie kleuters nie.
Nie arm en weerloos nie….dom en onnosel.
CrimeSA.com · 3 jare gelede
ek hoop die interdik sluit in die 'drink van petrol' ook wat hy gedoen het…?
So totaal DOM om hierdie dinge te glo en nog daaraan deel te neem ook. Wed jou die profeet en aanhangers is nog stemgeregtig ook en stem vir die geskikste engel om ons land te lei en te ly.